НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

**ДРУГАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ РАДОВА : Поправка и замена ватросталних конструкција блокова ТЕНТ-А у 2018.години, ТЕНТ-А

- Отворени поступак ради закључења оквирног споразума са једним понуђачем на две године -

ЈАВНА НАБАВКА JН/3000/0733/2017 (1611/2017)

(105-Е.03.01-7610/5 од 19.2.2018.године)

*Oбреновац, 2018.године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ДРУГУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку радова : Поправка и замена ватросталних конструкција блокова ТЕНТ-А у 2018.години, ТЕНТ-А

1.

У делу 3. Техничка спецификација брише се део :

Понуђач је обавезан да омогући Наручиоцу и контролу процеса производње материјала у фабрици произвођача укључујући и провере материјала на лицу места. Понуђач је дужан да Наручиоцу на његов захтев омогући приступ код подизвођача, и произвођача, ради установљавања квалификованости за посао (пре овере уговора).

Важећа техничка документација у Прилогу 1.

2.

У делу 3. Техничка спецификација ,у тачки 3.6 Техничка документација и планови, брише се део "Прилози уз понуду које понуђач треба да достави уз понуду":

Атест (Доказ да је материјал технички исправан и да задовољава квалитет који се тражи у конкурсној документацији) - Извештаји о испитивању понуђеног материјала, од независне институције РС.Не признају се извештаји и потврде сопствених или услужних лабораторија.Односи се на гранулисане материјале и опеке и

Доказ о безбедносној и еколошкој исправности гранулисаних материјала - Безбедносни лист од овлашћене институције, према прописима РС.

 У делу Квалитет,обавезе и пенали додају се ставовима:

Атест (Доказ да је материјал технички исправан и да задовољава квалитет који се тражи у конкурсној документацији) - Извештаји о испитивању понуђеног материјала, од независне институције РС.Не признају се извештаји и потврде сопствених или услужних лабораторија.Односи се на гранулисане материјале и опеке и

Доказ о безбедносној и еколошкој исправности гранулисаних материјала - Безбедносни лист од овлашћене институције, према прописима РС.

 Пре увођења извођача у посао, за све раднике сем возача трактора и возача виљушкара доставити и лекарско уверење о способности за рад на висини.

Важећа техничка документација у Прилогу 1.

4.

**У делу 6 Упутство понуђачима како да сачине понуду** мењају се тачке 6.3 Обавезна садржина понуде и тачки 6.25 Разлози за одбијање понуде избацује се део :

Атест (Доказ да је материјал технички исправан и да задовољава квалитет који се тражи у конкурсној документацији) - Извештаји о испитивању понуђеног материјала, од независне институције РС.Не признају се извештаји и потврде сопствених или услужних лабораторија.Односи се на гранулисане материјале и опеке

-Доказ о безбедносној и еколошкој исправности гранулисаних материјала Безбедносни лист од овлашћене институције, према прописима РС

Наручилац ће одбити као неприхватљиве све понуде које не испуњавају услове из позива за подношење понуда и конкурсне документације.

Наручилац ће одбити као неприхватљиву понуду понуђача, за коју се у поступку стручне оцене понуда утврди да докази који су саставни део понуде садрже неистините податке.

 и сада гласе:

* 1. **Обавезна садржина понуде**

Садржину понуде, поред Обрасца понуде, чине и сви остали докази из чл. 75.и 76.Закона о јавним набавкама, предвиђени чл. 77. Закона, који су наведени у конкурсној документацији, као и сви тражени прилози и изјаве (попуњени, потписани и печатом оверени) на начин предвиђен следећим ставом ове тачке:

-Образац понуде

-Структура цене

-Образац трошкова припреме понуде, ако понуђач захтева надокнаду трошкова у складу са чл.88 Закона

-Изјава о независној понуди

-Изјава у складу са чланом 75. став 2. Закона

-Средство финансијског обезбеђења за озбиљност понуде

-Списак изведених радова

-Потврда о референтним набавкама

-Oбрасци, изјаве и докази одређене тачком 6.9 или 6.10 овог упутства у случају да понуђач подноси понуду са подизвођачем или заједничку понуду подноси група понуђача потписан и печатом оверен образац „Модел уговора“ (пожељно је да буде попуњен)

-докази о испуњености услова из чл. 75. и 76. Закона у складу са чланом 77. Закона и Одељком 4. конкурсне документације

-Овлашћење за потписника (ако не потписује заступник)

-Споразум о заједничком извршењу (уколико понуду подноси група понуђача)

-Предлог плана контроле квалитета

* 1. Разлози за одбијање понуде

Понуда ће бити одбијена ако:

* је неблаговремена, неприхватљива или неодговарајућа;
* ако се понуђач не сагласи са исправком рачунских грешака;
* ако има битне недостатке сходно члану 106. ЗЈН,

односно ако:

* понуђач не докаже да испуњава обавезне услове за учешће;
* понуђач не докаже да испуњава додатне услове;
* понуђач није доставио тражено средство обезбеђења;
* је понуђени рок важења понуде краћи од прописаног;
* понуда садржи друге недостатке због којих није могуће утврдити стварну садржину понуде или није могуће упоредити је са другим понудама
* понуђач не достави Предлог плана контроле квалитета

5.

У делу 4.1 -Услови за учешће у поступку јавне набавке брише се:

- услов под тачком 5– Обавезни услови да понуђач има лиценцу И052Г1 - дозволу надлежног органа за испуњавање услова за обављање делатности која је предмет јавне набавке на објектима термоелектрана снаге 10 и више МW (према Закону о планирању и изградњи чл. 150),тј за извођење радова за које одобрење за изградњу издаје Министарство.

5.

У делу 4.2 Додатни услови мења се Пословни капацитет и сада гласи:

**Услов:**

Пословни капацитет

Понуђач испуњава услов пословног капацитета уколико :

- je изводио предметне радове на термоелектранама снаге веће од 210МW, у претходне три године (2016, 2015, 2014,2013,2012), чије су минимална укупна вредност 50.000.000,00 динара без ПДВ.

- има уведен систем управљања квалитетом у складу са захтевима стандарда ISO 9001:2008, OHSAS 18001:2007

**Доказ:**

-Списак изведених радова

-Потписане и оверене потврде о референтним набавкама

-Копије реализованих уговора са понудом и предмером радова

-Копија важећих сертификата

Понуђачу/Извршиоцу који је са наручиоцем склопио свеобухватни уговор за ремонт неког блока, признаје се за референцу само онај део уговора који се односи на предметне радове.

**Напомена:**

* У случају да понуду подноси група понуђача, доказе доставити за оног члана групе који испуњава тражени услов (довољно је да 1 члан групе достави доказ), а уколико више њих заједно испуњавају услове ове доказе доставити за те чланове.

У случају да понуђач подноси понуду са подизвођачем, а како се додатни услови не могу испунити преко подизвођача, ове доказе не треба доставити за подизвођача

6.

 У делу 4.2 Додатни услови мења се Технички капацитет и сада гласи:

 **Услов:**

Технички капацитет

Понуђач испуњава минимални технички капацитет ако има у власништву, закупу или лизингу алат и опрему :

1.Торкрет апарат за потис суве мешавине, капацитета мин 1,5м3/h, ком 2,

2.Компресор мин притиска 12 бара, 1 ком

3.Компресор мин притиска 7 бара, 1 ком

4.Цевасте скеле најмање 3000 m2 односно 10800 м', искључиво цеви за цевасту скелу (Ø 48,3 x 3,2 до 4,0)

5. Виљушкар носивости мин 1,5 т, висине дизања мин 3м, ком 1

6.Трактор са кош-приколицом запремине мин. 2 м3, ком 1;

7.Противструјне мешалице принудног дејства, за бетон, ком 2;

8.Стонa машинa за сечење ватросталних елемената, 1 ком

9. Уређај за вертикални транспорт или витла за транспорт материјала и опреме, висине дизања мин 60 м, ком 2;

10.Первибратор, 1 ком;

11.Апарат за електро заваривање, 3 ком;

12.Бушилицa за бетон, 1ком;

13.Рефлектор, 24V, 3ком;

14.Покретна скела за радне висине мин 9м, 1 ком;

**Докази:**

- за алат и опрему под бројем 1-8 доставити техничке карактеристике и податке о врсти апарата, уговор о куповини или уговор о лизингу или закупу са рачуном о набавци, с тим што за трактор треба доставити и саобраћајну дозволу.

**-** за сву осталу опрему и алат **:** списак алата са карактеристикама и капацитетом, оверен од стране понуђача, уговор о куповини или уговор о лизингу или закупу са рачуном о набавци

**Напомена:**

* У случају да понуду подноси група понуђача, доказе доставити за оног члана групе који испуњава тражени услов (довољно је да 1 члан групе достави доказе), а уколико више њих заједно испуњавају услов из тачке ове доказе доставити за те чланове.

У случају да понуђач подноси понуду са подизвођачем, а како се додатни услови не могу испунити преко подизвођача, ове доказе не треба доставити за подизвођача

6.

У делу 4.2 Додатни услови мења се Кадровски капацитет и сада гласи:

**Услов:**

Кадровски капацитет

Понуђач располаже довољним кадровским капацитетом ако има најмање 37 запослених извршилаца, од којих :

-2 дипломирана инжењера (VII степена стручне спреме) са лиценцом Одговорног извођача радова из групе 410 издате од Инжењерске коморе Србије и Одговорног пројектанта из групе 310 издате од Инжењерске коморе Србије.

-8 монтера скела, најмање III ст.стр.спреме;

-10 ватросталних зидара, најмање IIIст.стр.спреме

-2 бравара , најмање III ст.стр.спреме

-4 бетонираца (торкретара), најмање III, ст.стр.спреме,

-2 тесара мин III ст.стр.спреме

-3 заваривача, најмање III, ст.стр.спреме

-4 руковаоца грађевинском механизацијом (1на компресору и 2 на торкрет апаратима, 1на дизалици), најмање III, ст.стр.спреме

-1 возача виљушкара

-1 возач трактора

односно има радно ангажоване наведене извршиоце (по основу другог облика ангажовања ван радног односа, предвиђеног члановима 197-202. Закона о раду)

**Докази:**

* Фотокопија пријаве - одјаве на обавезно социјално осигурање издате од надлежног Фонда ПИО (образац М (или М3А), којом се потврђује да су запослени код понуђача - за лица у радном односу
* за све раднике сем возача трактора и возача виљушкара доставити и лекарско уверење о оспособљености за рад на висини
* Фотокопија важећег уговора о ангажовању (за лица ангажована ван радног односа)
* за монтере скеле поред М образаца доставити и Уверење о завршеној техничкој школи за грађевинске раднике или другој техничкој школи или уверење о oспособљености за рад на скелама за монтажу/демонтажу скеле. (Уверења издаје овлашћена институција нпр. АД Заштита на раду и заштиту животне средине Београд или одговарајућа)
* за ватросталне зидаре поред М образаца доставити и Уверење о завршеној грађевинској школи образовног профила ватростални зидар или керамичар-пећар. Прихвата се и уверење о oспособљености за ватросталног зидара-шамотера (керамичара-пећара), издатог од овлашћене установе (нпр.од грађевинске школе или званичне образовне институције за обуку и стручно оспособљавање кадрова или еквивалентно).
* за браваре поред М образаца доставити и Уверење о завршеној машинској (техничкој) школи специјалистичког образовања смер-бравар. Прихвата се и уверење о oспособљености за бравара, издато од овлашћене установе (машинске школе или званичне образовне институције за обуку, и стручно оспособљавање, кадрова или еквивалентно)
* за бетонирце поред М образаца доставити и Уверење о завршеној грађевинској школи образовног профила бетонирац. Прихвата се и уверење о oспособљености за бетонирца, издатог од овлашћене установе (нпр.од грађевинске школе или званичне образовне институције за обуку и стручно оспособљавање кадрова или еквивалентно.
* за тесаре доставити уверење о завршеној грађевинској школи образовног профила тесар. Прихвата се и уверење о oспособљености за тесара, издатог од овлашћене установе (нпр.од грађевинске школе или званичне образовне институције за обуку и стручно оспособљавање кадрова или еквивалентно).
* за завариваче Уверење о завршеној машинској (техничкој) школи специјалистичког образовања смер-заваривач. Прихвата се и уверење о oспособљености за заваривача, издатог од овлашћене установе (машинске школе или званичне образовне институције за обуку и стру-чно оспособљавање, кадрова или еквивалент.
* за руковаоце грађ.механизацијом поред М образаца доставити и уверење о завршеној грађевинској школи образовни профил-руковалац грађевинском механизацијом. Прихвата се и уверење о завршеној другој техничкој школи, а са потврдом о oспособљености за руковаоца грађевинском механизацијом, издатом од овлашћене установе (од грађевинске школе или званичне образовне институције за обуку и стручно оспособљавање кадрова или еквивалентно).

*Ова измена конкурсне документације се објављује на Порталу УЈН и интернет* страници Наручиоца.

КОМИСИЈА

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

Доставити:

- Архиви

Прилог 1:

1. **ТЕХНИЧКА СПЕЦИФИКАЦИЈА**

**ПОПРАВКА И ЗАМЕНА ВАТРОСТАЛНИХ КОНСТРУКЦИЈА БЛОКОВА ТЕНТ А у 2018. г.**

ОПИС КОНСТРУКЦИЈА:

- рециркулациони канали

Блокови имају шест рециркулационих канала.Сваки канал се састоји од челичног плашта и ватросталне конструкције, коју чине слојеви термоизолационих и ватросталних опека, носећих анкера од ватросталног челика Č4578 и заштитног слоја ватросталног бетона дебљине до 3cm.Озид је укупне дебљине 38,0cm.Око прикључка канала на котао, испаривач је такође заштићен ватросталним бетоном дебљине 3,0cm.

Током дугогодишње функције, термоизолациони део конструкције је местимично постао некомпактан, а радни део од ватросталних опека и бетона део садржи низ различитих прслина и пукотина, што целокупну конструкцију чини нестабилном и несигурном у раду блока уколико се не врши редовно одржавање.

Челични делови (анкери, конзоле, плоче, везни елементи) рециркулационих канала се мењају заједно са заменом озида.

Предвиђени степен радова :

Поправке се врше након извршених дефектажа конструкција.Дефектажу врше представници Наручиоца и Изабраног понуђача. Након дефинисања врсте и обима посла, поправљају се површине глава рециркулационих канала, саставних делова цевног система, падних шахтова, зоне изнад млинова, зида канала од глава канала до млина- од коте 5,000m до коте 45,00m.

- решетка за догоревање

Ватросталну конструкцију оба роста чине: термоизолациони елементи, термоизолациони и ватростални бетони. Укупна дебљина зида је променљива и износи укупно: од 50mm до 285mm. На бетонској облози има пукотина и локалних оштећења.

Предвиђени степен радова :

Поправка постојећих ростова - ватросталних зидова, греда, сводова и плоча.На левку котла врши се заштита цеви испаривача (сливни углови).

- горионици мазута

Термоизолациони и ватростални материјали овде представљају испуну између спољашњег и унутрашњег лименог плашта горионика.

Око прикључка горионика на котао, испаривач је заштићен ватросталним бетоном дебљине 3 cm.

Предвиђени степен радова:

Поправка ватростално-бетонске, термоизолационо-бетонске испуне.

Око свих прикључака горионика на котао извршити заштиту цеви испаривача.

- горионици угља

Горионици на блоковима су различитих конструкција па у зависности од тога предвиђене су поправке у мањој или већој мери.

Предвиђени степен радова:

Поправка ватростално-бетонске, термоизолационо-бетонске испуне.

Око свих прикључака горионика на котао врши се заштита испаривача ватросталним бетоном.

- отвори на котлу и дилатациони стубови, плафони, разна врата, пламени мостови, зидови прегрејача и међупрегрејача, млинови

Зидови ових отвора на котлу израђени су од ватросталних, термоизолационих опека и ватросталних бетона.

Предвиђени степен радова:

Поправка зидова отвора и плафона, врата котла-замена ватросталне испуне. На отворима котла врши се заштита цеви испаривача.

|  |  |  |  |
| --- | --- | --- | --- |
| Р. бр. | Предмет набавке радова | Јед.мере | Кол. |
| 1 | Набавка материјала (под р.бр.1 из спецификације материјала)-ватростални бетон | t | 94 |
| 2 | Набавка материјала (под р.бр.2 из спецификације материјала)-ватростални бетон | t | 218 |
| 3 | Набавка материјала (под р.бр.3 из спецификације материјала)-ватростални бетон | t | 25 |
| 4 | Набавка материјала (под р.бр.4 из спецификације материјала)-термоизолациони бетон | t | 10 |
| 5 | Набавка материјала (под р.бр.5 из спецификације материјала)-ватростални кит | t | 1 |
| 6 | Набавка материјала (под р.бр.6 из спецификације материјала)-термоизолациони малтер | t | 1 |
| 7 | Набавка материјала (под р.бр.7 из спецификације материјала)-безазбестни картон | m2 | 20 |
| 8 | Набавка материјала (под р.бр.8 из спецификације материјала)-антиабразивни премаз | t | 10 |
| 9 | Набавка материјала (под р.бр.9 из спецификације материјала)-термоизолациона опека | kg | 5000 |
| 10 | Набавка материјала (под р.бр.10 из спецификације материјала)-ватростална опека | kg | 5000 |
| 11 | Набавка материјала (под р.бр.12 из спецификације материјала)-ватростални челик за опеку | t | 0,5 |
| 12 | Набавка материјала (под р.бр.13 из спецификације материјала)-ватростални челик-арматура | t | 0,5 |
| 13 | Набавка материјала (под р.бр.14 из спецификације материјала)-челик S235 L30x30x40x6mm | kom | 300 |
| 14 | Набавка материјала (под р.бр.15 из спецификације материјала)-ватростални анкер Č4578 Ø12mm са навртком | kom | 300 |
| 15 | Набавка материјала (под р.бр.16 из спецификације материјала)-HTB700/folAl или одговарајуће | m2 | 20 |
| 16 | Набавка материјала (под р.бр.17 из спецификације материјала)- ST. VOAL Klevoglas дебљине 0.4mm или одговарајуће: | m2 | 10 |
| 17 | Набавка материјала (под р.бр.18 из спецификације материјала)- KlevoTape 1100-1 HT75 дебљине 2.0mm или одговарајуће: | m2 | 10 |
| 18 | Набавка материјала (под р.бр.19 из спецификације материјала)- керамичка вуна дебљине 13 mm | m2 | 50 |
| 19 | Набавка материјала (под р.бр.20 из спецификације материјала)- керамичка вуна дебљине 25 mm | m2 | 50 |
| A. | Површинска припрема ватросталних зидова, челичног плашта и цевних зидова котла, уклањање свих продуката сагоревања и нестабилних зидних делова: ручним алатом, пикхамером итд.  | m2 | 14000 |
| B. | Рушење зидова израђених од бетона или формованих елемената (ручно и машинско) | kg | 34000 |
| C. | Израда ватросталних зидова (рециркулационих канала, роста, отвора и др), формованим елементима и др.  | kg | 34000 |
| D. | Заштита и поправка ватросталних зидова (рециркулационих канала, горионика мазута, роста и др) торкретирањем гранул. материјалима, | kg | 322000 |
| E. | Израда оплате и ручна уградња ватросталног бетона справљеног искључиво противструјном мешалицом принудног дејства, са вибрирањем первибратором  | kg | 30000 |
| F. | Пројекат скела, монтажа и демонтажа скеле у рециркулационим каналима, и осталим конструкцијама | m2 | 17000 |
| G. | Рад радника (на радовима мањег обима,поправкама и интервенцијама,који нису обухваћени предмером)  | h | 95 |

ЕЛЕМЕНТИ ЗА ФОРМИРАЊЕ ЦЕНЕ И ОБАВЕЗА ИЗАБРАНОГ ПОНУЂАЧА ТОКОМ РЕАЛИЗАЦИЈЕ УГОВОРА (саставни су део понуђених цена – не обрачунавају се посебно, осим оних који су наведени за обрачун у предмеру радова)

Обавеза Понуђача је и да учини следеће:

* Радове изводи у континуитету без прекида радних операција, у I,II и III смени, викендима и празницима, до потпуног окончања посла, али не без присуства представника Наручиоца. У цену треба укалкулисати све елементе који формирају цену позиције: норму, услове рада, трошкове материјала и транспорта, фактор фирме, осигурање и остало (не признају се накнадно: коефицијенти по техничким условима, отежавајући услови рада, рад у II и III смени, рад викендима и празницима, прекиди рада, усладиштење и сл.).
* Изврши све припреме у оквиру припремних радова, ради омогућавања брзог и рационалног извођења главних радова.
* Обезбеди: привремене објекте за ускладиштење грађевинског, осталог и опасног материјала, објекте за боравак, смештај и исхрану радника, алата, објекте за техничко особље и др.
* Набави сав потребан: главни и остали помоћни и потрошни материјал, одговарајућу араматуру, разне држаче, оплату, везни материјал, стиропор, фолије, вреће за паковање демонтираног материјала и сл, осим ако је другачије наведено. Обавезан је да изгради, монтира и угради материјал.
* Набавља и допрема главни материјал и остали (потрошни) материјал прописно пакован, на евро палети добро сложен, везан, стабилан и заштићен према условима наведеним у карактеристикама материјала у техничкој спецификацији и посебним захтевима.
* Набавља сав гас за заваривање, електроде, плоче за сечење и брушење метала и бетона и остали потрошни материјал.
* Материјал набави у количини према стварној потреби утврђеној дефектажом.
* Материјал испоручује сукцесивно, у количинама према текућој позицији рада, према динамици напредовања радова, а искључиво по сагласности Наручиоца.
* Набављени материјал складишти на прописан начин и место које одобри Наручилац и користи га у свему по инструкцијама и одобрењу Наручиоца.
* Врши сав транспорт новог материјала, и старог срушеног материјала, до места које одреди Наручилац, у кругу термоелектране до 1 км даљине. Транспорт материјала Изабрани Понуђач мора да врши у одговарајућим возилима, без просипања.
* У случају ремонтних могућности прво користи расположиви материјал Наручиоца. Наручилац задржава право на одлуку по овој одредби.
* Амбалажа се не враћа испоручиоцу.
* Срушени материјал, по врсти, смести и сложи на одређено место, по свим правилима ТЕНТ (паковање, записници, примопредаја и др.) како би био лако доступан, без додатног разврставања, за даљу продају и рециклажу.
* Учуствује у претходним и припремнооперативним радовима, за заваривања на цевима (мерења, обележавања по инструкцијама представника Наручиоца и, припрему анкера, припрему и учешће при заваривању челичних елемената на цевни систем итд.).
* Обезбеди сву потребну опрему за рад.
* Обезбеди заваривача и врши заваривање анкера (осим на цевном систему) и разних држача, мрежа и осталог.
* Дефектажу конструкција изврши заједно са представником Наручиоца.
* Поштује време које му је одређено за свакодневни транспорт демонтираног материјала, од коте ±0.00 до депоније за његово одлагање.
* Ценом обухвати све припремне, главне и завршне радове.
* По завршеној целини посла, најдаље у року до 2 дана, места рада очисти од свих остатака, нечистоћа и срушеног материјала, а све врати у првобитно пројектовано стање.
* На позив наручиоца радова у сваком моменту буде спреман за извођење радова.
* Радове изведе квалитетно и стручно,са квалификованом радном снагом и стручним техничким особљем.
* При рушењу зидова сачува све анкере и уредно их преда Наручиоцу.
* При демонтажи формованих елемената зида (заједно са анкерима), за поновну монтажу истих (демонтираних) елемената, потребно је да се са њих добро уклоне: продукти сагоревања горива, бетон и малтер и остали материјал; затим да се отпраше и оперу. По довођењу у у потпуно чисто стање, извршити њихову монтажу заједно са анкерима.
* Следећу радну операцију не започиње без прегледане претходне и примљене од стране Наручиоца и оверене и евидентиране у грађевинском дневнику.
* Своје активности прилагођава и усаглашава са дневно организационом динамиком радова на објекту. Да својом диспозицијом радова обезбеди и извођење радова других извођача у ремонту.
* Сва осигурања: за транспорт, несреће, пожар, провалне крађе, обавеза је Изабраног Понуђача и јемство иде на његов терет.
* Доставити списак ангажованих радника за све време важења уговора.

**Квалитет, обавезе и пенали**

* Изабрани Понуђач радове мора да изведе у квалитету по важећим законима и техничким прописима и по прописној технологији за конкретну врсту посла.
* Контрола обухвата и контролу основних материјала и контролу облика и димензија, контролу стандардности готових производа, као и контролу финалне обраде и готове конструкције.
* Контролу квалитета изведених радова врше: овлашћено лице Изабраног Понуђача и представник Наручиоца, а Изабрани Понуђач је обавезан, ради прегледа, да прекине радове у сваком тренутку који одреди Наручилац. Контрола квалитета се врши непрекидним праћењем и контролом рада.
* По дефектажи конструкција, одмах по захтеву наручиоца допреми потребан материјал на ремонт у ТЕНТ-А (доставити: „Just in time“).
* Критеријум прихватљивости: 1.по основу температуре не сме да буде више од 600C (а на главама рк уз котао у инцидентним случајевима 70-900C, као и на металним деловима); 2. oдступања елемената ±2%;
* Током гарантног периода изабрани Понуђач врши, заједно са Наручиоцем контролу изведених радова: контактним мерењем, а визуелно у застоју блока, а све неисправности дужан је да отклони о свом трошку. Предвиђена су два комплетна снимања. Уколико се констатује да су у гарантном року потребне поправке, снимати још онолико пута до испуњености услова утврђених конкурсном документацијом.
* Наручилац задржава право раскида уговора као и право на накнаду штете у случају да Изабрани Понуђач не испуњава уговорне обавезе.
* Пре испоруке материјала Извођач је дужан да достави атесте (Доказе да је материјал технички исправан и да задовољава квалитет који се тражи у конкурсној документацији) - Извештаји о испитивању понуђеног материјала, од независне институције РС или неке друге институције усаглашени са стандардима SRPS EN 993-9:2009, SRPS EN 993-1:2009, SRPS EN 993-5:2009, SRPS EN 993-12:2009, SRPS EN 993-10:2009, SRPS EN 993-11:2009 као и са осталим SRPS стандардима релевантним за доказивање карактеристика материјала из спецификације. Уколико извештаји о испитивању нису у складу са стандардима Републике Србије, Извођач је обавезан да обезбеди спровођење прописаног поступка оцењивања усаглашености у складу са прописаним техничким захтевима и да сачини и изда писану Декларацију о усаглашености, а све у складу са Законом о техничким захтевима за производе и оцењивање усаглашености (Сл. гласник РС бр. 36/09) и Уредбом о начину спровођења оцењивања усаглашености, садржају исправе о усаглашености, као и облику, изгледу и садржају знака усаглашености (Сл. гласник РС бр. 98/09).Не признају се извештаји и потврде сопствених или услужних лабораторија. Извештаји о испитивању се односе на гранулисане материјале и опеке.
* -Пре испоруке материјала Извођач је дужан да достави Доказ о безбедносној и еколошкој исправности гранулисаних материјала - Безбедносни лист од овлашћене институције, према прописима РС.
* Пре увођења извођача у посао, за све раднике сем возача трактора и возача виљушкара доставити и лекарско уверење о способности за рад на висини.

**ТЕХНИЧКA АДМИНИСТРАЦИЈА, ЕВИДЕНЦИЈА И ОБРАЧУН РАДОВА**

* Техничку документацију, администрацију и евиденцију на градилишту Изабрани Понуђач систематски организује, тако да се она одвија упоредо са током радова без и најмањег закашњења, како би се преко ње пратио развој послова, кретање радне снаге, допрема материјала и контрола рокова извршења (грађевински дневник, грађевинска књига, оперативни планови, и др.).
* У грађевинску књигу се уписују сви премерени подаци о извршеним радовима са потребним скицама. Обрачунски нацрти, су обавезни и чине саставни део грађевинске књиге. За радове који касније постају невидљиви треба обавезно уцртати у књигу и скице са тачним мерама.
* Свакодневно вођење грађевинског дневника и остале техничке евиденције је обавезно. Руководилац радова Изабраног Понуђача и представник Наручиоца заједно врше премере радова, нарочито оне чије је премеравање по завршетку немогуће.
* Изабрани Понуђач води грађевинску књигу под контролом Наручиоца, а Изабрани Понуђач је одговоран за тачност података. У грађевинској књизи не сме ништа бити брисано, већ се свака исправка врши повлачењем црте погрешног и дописује тачно. Поред сваке исправке мора бити параф лица које исправку уноси.
* Изабрани Понуђач је обавезан да изради детаље и цртеже изведеног стања у склопу грађевинске књиге, затим фото-запис о дефектажи и демонтажи, и детаљним снимцима (и у електронској форми) о извођењу радова.

Обрачунавање и пријем радова

* Обрачун изведених количина радова врши се према предмерима радова, и стварно извршеној количини.
* Обрачун ватросталног материјала врши се према датој јединици мере.
* За обрачун позиције која је изражена у килограмима или тонама ватросталног бетона извршиће се према испорученој маси сувог материјала у (кg/м3) који се угради. При обрачуну се не признаје расут материјал услед торкретирања, просипања и неодговорног: складиштења, чувања и употребе или због његове неисправности, непогодности и неприпремљености за рад (нпр. торкретирање).
* За обрачун позиције која је изражена у килограмима или тонама термоизолационих елеменатаусваја се однос запреминске масе материјала у сувом стању и јединице запремине.
* Пре истовара из возила: допремљен материјал из фабрике, фабричку отпремницу и улаз материјала у круг ТЕНТ-А, контролише и оверава Наручилац радова. При обрачуну радова се неће признати материјал који није проверен и верификован од стране Наручиоца при уласку у ТЕНТ-А.
* Привремене ситуације Изабрани Понуђач подноси Наручиоцу на оверу за обављену једну целину, или делимично извршену динамичким планом предвиђену обавезу.
* Окончана ситуација се саставља после свих обављених радова, када је провери и одобри Наручилац и служи као окончан обрачун између Изабраног Понуђача и Наручиоца.
* При обрачуну, под извршеном јединицом мере (м/, м2, м3, кg ) сматраће се комплетно oбављена радна операција, укључујући израђене и уграђене све саставне делове и елементе: анкере, оплате, бетон, опеку, термоизолациону вуну, китове и малтере, завртњеве, спојне материјале и др.

**Oбрачун скеле за ремонтне радове:**

Скела за рециркулационe каналe обрачунава се по м2 по формули: P = О x h, а за горионике угља P = а x b x h/2.

**ОБАВЕЗА НАРУЧИОЦА ЈЕ:**

- Да обезбеди привремено коришћење електричне енергије и воде за потребе извршења

 радова.

- Да организује стручно-техничку контролу квалитета обављених радова.

**3.3 Рок извођења радова**

Изабрани понуђач је обавезан да изведе радове у року од 12 месеци од дана ступања снагу појединачног уговора.

**3.4. Место извођења радова :** Огранак ТЕНТ/локaција ТЕНТ А и друге локације Наручиоца

**3.5. Квантитативни и квалитативни пријем**

Квантитативни и квалитативни пријем радова врши се приликом извођења радова у присуству овлашћених представника за праћење Уговора, на паритету франко пословни објекти Наручиоца.

У случају да се приликом пријема радова утврди да стварно стање не одговара обиму и квалитету, Наручилац је дужан да рекламацију записнички констатује и исту одмах достави Изабраном понуђачу у року од 5 (словима:пет) дана.

Изабрани понуђач  се обавезује да недостатке установљене од стране Наручиоца приликом квантитативног и квалитативног пријема отклони у року од 5 (словима: пет дана) од момента пријема рекламације о свом трошку.

**3.6. Гарантни рок :**За изведене радове и уграђени материјал/опрему, гарантни период не може бити краћи од 12 месеци од дана када је извршен квантитативни и квалитативни пријем радова.

Изабрани понуђач је дужан да се у гарантном периоду, а на писани захтев Наручиоца, у року од два дана, одазове и у најкраћем року отклони о свом трошку све недостатке, који су настали због његовог пропуста и неквалитетног рада.

**3.6. ТЕХНИЧКА ДОКУМЕНТАЦИЈА И ПЛАНОВИ**

**Прилози уз понуду које понуђач треба да достави уз понуду :**

|  |
| --- |
| Предлог плана контроле квалитета - план контроле квалитета састављен за овај посао, у свему према правилима струке, стручним процедурама и српским техничким прописима и стандардима (план и програм контроле, поуздан начин вршења инспекције, улазна, међуфазна и завршна контрола, пробе на градилишту, стручна лица која обављају проверу и пробе, време и место провере и опита, број контрола, уређаји за испитивање на градилишту и остало по прописима) |